LidanRubinov/Halacha-QA huggingface dataset:
שאלה: בחירה שתעלה ביוקר רב : לרב אני בת 48 גרושה חיה בארה ב כתושבת לא חוקית. אם אעזוב לא אוכל לחזור לפה לפי החוקים של אמריקה. הבת שלי מתחתנת בישראל ואני לא יודעת אם לנסוע לחתונה. מה יותר חשוב? רק עכשיו מצאתי את שאהבה נפשי והוא לא יבוא לארץ כי הוא אלמן יהודי עם ילדים שחיים וגדלים בארה ב מה עליי לעשות? לנסוע לישראל לשמח את בתי בחתונתה ולאבד את הזיווג שלי?
תשובה: אני מבין את ההתלבטות הגדולה שלך. נראה שיש להעדיף את בניית הבית שלך לעומת שמחת בתך בבניית ביתה. כך למדנו בח, שקודם מחוייב אדם למצוותיו ורק אחר מכן לדאוג למצוות שיש לו כלפי בנו. "הוא לפדות ובנו לפדות - הוא קודם לבנו", כך כתוב בגמ' במס' קידושין. מנמקת הגמ' משום שמצווה שבגופו קודמת.
שאלה: חוף מופרד לנשים: בחופי הארץ ישנם חופים המיועדים לנשים, אך מי שמציל בחוף הרחצה הינו גבר. האם מותר לרחוץ בכל זאת בחופים אלו?
תשובה: בוודאי שעדיפה מצילה. אך בהעדר מצילות אין ברירה אלא להסתפק במציל. אין להשתזף מול סוכת המציל. אך הרחצה מותרת כי כששוחים לא נראים כל כך למציל חוץ מהראש. מציל בבריכה
שאלה: שריפת חלה בימינו: האם כיום, למנהג הספרדים, אפשר לתת לכהן מעיקר הדין חלה בכדי שיסיק את זה תחת תבשילו?
תשובה: אין לתת חלה לכהן משום לפני עיור לא תתן מכשול ורק בשמן הקילו.
שאלה: התחייבתי לטיסה בשבת: אני בן 26, גדלתי בבית מסורתי. לאחרונה אני מתחזק ב"ה והחלטתי בלי נדר לנסות לשמור שבת (עדיין לא שמרתי). לפני כחודשיים התנדבתי ללוות משלחת של בני נוער לנורווגיה. מדובר ב 9 נערים בני 15-17 שאני האחראי הבלעדי עליהם במשלחת. לצערי גיליתי שהטיסה מתקיימת ביום שבת ב 5:30 לפנות בוקר. הדבר מאד מפריע לי. וכמובן שבעקבות כך גם לא אוכל לקחת עימי תפילין, תהילים ותפילת הדרך. מצד שני איני יכול לבטל את השתתפותי שבוע לפני הטיסה כיון שאני מחוייב חוזית ובנוסף אני אפגע בחבורת הנערים ובהוריהם ששילמו ממיטב כספם עבור הנסיעה ומצפים לה. כאומר אין אפשרות שאטוס במועד אחר כיון שאני חייב ללוותם בכל רגע. מה עליי לעשות? נא עזרו לי.
תשובה: נסה להזיז את מועד הטיסה של כולכם למועד אחר
שאלה: דיני עציץ שאינו נקוב: אני מו"צ. ישנה מחלוקת בין המשנת יעקב הרב רוזנטל, הלכות זרעים, א, קיא ובין החזו"א כלאים, יג, טז. הראשון סובר, שכל דיני עציץ לא נקוב זה מדין שזה לא יונק מהארץ. ולכן חלה בעציץ לא נקוב פטורה מהתורה. אך דעת החזו"א, שהפטור הוא בגלל שנחשב שגדל בחו"ל. ולכן אם הגלגול היה בארץ חייב דאורייתא. האם יש הכרעה ומה המנהג לפסוק במחלוקת זאת?
תשובה: וברכת ד' מכיוון שעל הגדל בעציץ שאינו נקוב מברכים את הברכה הרגילה, כיוון שגדל בעפר (אמנם יש חולקים, אבל כבר כתבתי על כך במקום אחר התורה והארץ ח"ו עמ' 364), על כן ברור שאם הובא לארץ ונתגלגל בה חייב בחלה מדאורייתא. לא ראיתי את הרב רוזנטל זצ"ל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: סכין שחתכה בצל ונגעה בחלב: האם סכין שחתכה בצל ונגעה בחלב, הופכת לחלבית? השאלה נשאלה בהמשך לשאלה "הלכות בצל"
תשובה: ב"ה שלו-ם וברכה רק חיכוך הסכין בבצל החריף בזמן החיתוך גורם להוצאת הטעם הבלוע בסכין. מגע של חלב קר בסכין לא הופך את הסכין לחלבי. הרב חגי בר גיורא
שאלה: תעשיית מיצים: אך מדובר בעשיית מיצים של הרימונים, ודעת הכסף משנה בהלכות מאכלות אסורות,פרק יא, שמיץ ערלה חיובו רק מדרבנן. האם בדרבנן כן נסמוך על הרב ישראלי? השאלה נשאלה בהמשך לשאלה "נצר בעץ רימון"
תשובה: וברכת ד' בלחם משנה כתב שהוא מדאורייתא. ומי הכריע כמי הדין? ועיין בספר המפתח שם. ואנו לא עושים ס"ס בקל. אם ברצונך להקל אתה יכול להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מנהג הספרדים לדמי שדכנות: העירוני כי דיני דמי שדכנות הובא רק ברמ"א סימן רעד והשו"ע לא הביא דין זה. האם לדעת השו"ע לספרדים לא צריך לשלם דמי שדכנות?
תשובה: תלוי במנהג המדינה. אם הדרך לשלם יש חובה לשלם אלא אם כן השדכן מודיע על מחילתו. ואם אין מנהג לשלם אין חובת ת אמנם משום הכרת טובה ראוי לתת מתנה חשובה.
שאלה: חציצה לגברים במקווה: כגבר, מה דין חוצץ במקווה? האם עיניים סגורות והפה וכו נחשב לחוצץ?
תשובה: דיני חציצות הם מסובכים וארוכים ויש בהם הרבה פרטים. צריך לטבול בעינים סגורות ובפה סגור אבל לא סגורים בחוזק. כדאי לעיין בספר על טהרת המשפחה לגבי הנושא של טבילה וחציצה.
שאלה: יהודים נאולוגים: זה עתה חזרנו מביקור בהונגריה. שם נחשפתי למושג יהודים נאולוגים. האם אפשר לפרט מה הוא זרם זה ביהדות, ומה המשמעות המעשית בעניין קיום מצוות? האם מותר להתפלל איתם, האם דיני כשרות המזון נשמרים על ידם ואפשר לסמוך עליהם? דוד
תשובה: וברכת ד' ניאולוגיים זו קבוצה ביהדות הונגריה, שהם מבוססים על השו"ע אבל יש להם שינויים בדת. כגון: עוגב בבית כנסת, רמקול ועוד מספר דברים שהם מקילים. באופן כללי יש לסמוך על כשרות חב"ד, שהם יודעים בכל דבר על מה אפשר לסמוך ועל מה לא. על כן אם אתה נוסע להונגריה, צור קשר עם שליח חב"ד המקומי והוא כבר ידריך אותך מה לקנות וממה להתרחק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לקבור את חבל הטבור: נולדה לי בת לפני כחודש וחצי ורציתי לדעת האם צריך לקבור את החתיכה של חבל הטבור שנפלה מהטבור שלה?
תשובה: מזל טוב, לא צריך לקבור את החתיכות האלה.
שאלה: לשתול באדנית נענע ורוזמרי: לרב. האם מותר לשתול באדנית נענע ולידו רוזמרי? העציץ נמצא במרפסת גבוהה.
תשובה: וברכת ד' מותר, מכיוון שרוזמרין הוא עץ ואין איסור כלאים בין רוזמרין ונענע. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תרומת איברים עם כרטיס בלבבי: הרב, שמעתי שקיים כרטיס בלבבי לתרומת איברים על פי ההלכה, רציתי לדעת מה דעת הרב? האם לחתום?
תשובה: רק על בלבבי.
שאלה: לפרוס וילון בחופה: לרבנו הרב דוד חי הכהן שליט"א הבא"ח, שופטים,ש"א, יב כותב שנהגו בבגדאד לפרוס וילון למחיצה בין הכלה לבין החתן והעם, וזה נקרא חופה. איך יש כאן הוראת בעלות, שזו מטרת החופה?
תשובה: נראה לי שאין בזה הוראת בעלות אלא פרטיות שמעידה שהכלה מיוחדת לחתן והיא נשמרת ממבטי זרים.
שאלה: להתפרנס ממשחק הפוקר: אני יודע שלמשחק פוקר יש מוניטין לא טוב של הימורים, כגון, רולטה. האמת היא שאנשים מביני עניין יודעים שזהו משחק יכולת המתבסס המון על מתמטיקה ויכולות קריאת אנשים. נכון שיש אפקט מזל אבל הוא קטן מאוד לטווח ארוך. העניין הוא שיש אתר בינלאומי שבו כחצי מיליון אנשים מכל העולם, יש אולי כ5000 ישראלים. האם מותר לי להתפרנס מזה כתוספת הכנסה, כל עוד אני עושה זאת כמובן באופן מסודר ולא כאדם שנמצא על המחשב כל היום אלא כ15 שעות בשבוע? האם זה פסול ממש? אני יודע שעדיף לחפש משהו כשר שאין בו בעיות אבל לדעתי הרבנים עוד לא חקרו את העניין הספציפי הזה לעומק עקב המוניטין של משחקי קלפים המזוהים כהימורים. ושבת
תשובה: בחוברת המאה של אמונת עתיך יש התייחסות למשחק הפוקר. לדעתו הוא משחק מזל על כל המשתמע מכך. חפש לך פרנסות כשרות יותר, ה' יזמן לך.
שאלה: היחס לרווקים ולרווקות: יש לי שאלה: הרי מה שמתרחש בעולמנו זה מה שהקדוש ברוך הוא רוצה שיתרחש שנאמר "רבות מחשבות בלב איש ועצת השם היא תקום" ולכן זה שהרווקים והרווקות עדיין רווקים ולא נשואים זה רצון האלוהים. מה אפשר לעשות שיש אנשים שהזיווג שלהם מתעכב? אז אם כך למה בחברה הדתית והחרדית הרווקים והרווקות נתפסים כ"נחותים" ו"פגומים"?
תשובה: אני מקווה שבחברה שאתה תהיה בה לא יהיו הרגשות של נחיתות לשום נברא שנברא בצלם אלוקים. צריך בכל אופן להבחין בין ההתלהבות שאנו מבטאים במי שמצליח להקים משפחה. צריך לייקר דברים טובים. יש לעודד אנשים להתאמץ להקים משפחה, ואחר כך לעודד ריבוי צאצאים. ודאי שזאת לא יכול להיות מתוך האשמה או דחיית רווקים. למרות שמאד קשה ליצור אקלים גם שמתלהב מחיי המשפחה וגם נותן תחושה שמחה למי שעדיין לא זכה להקים משפחה.
שאלה: כספי מעשר וחיתוך בשבת: אשמח לקבל תשובה על שתי השאלות הבאות: א. אני סטודנטית, וב"ה ההורים שלי ממנים לי את הלימודים. אני לא עובדת באופן קבוע, אלא רק בעבודות כמו שיעורים פרטיים ושמרטפות. רציתי לשאול האם מותר להשתמש בכספי המעשר כדי לעזור להורים שלי לממן את הנסיעות ללימודים, למרות שב"ה יש להם את האפשרות לממן לי את זה, אלא זה כדי שאני ארגיש שאני עוזרת להם. ב. האם מותר לחתוך בשבת סלט על קרש חיתוך - כמובן לא לחתיכות קטנות מידי וסמוך לסעודה, או אולי יש בזה איסור טחינה? תזכו למצוות!
תשובה: א. כיון שההורים שלך אינם עניים אינך יכולה לתת להם מעשר כספים. אם את רוצה לממן לך את הנסיעות עשי זאת מכספך. ב. כפי שכתבת- מעיקר הדין מותר לחתוך סלט סמוך לסעודה אפילו לחתיכות קטנות. אולם נכון מאוד לא לחותכו לחתיכות דקות אף אם חותכו סמוך לסעודה משתי סיבות: 1. יש החולקים על ההיתר של סמוך לסעודה. 2. אם יחתכו בטעות שלא בסמוך לסעודה עלולים לבוא לידי איסור תורה. שו"ע ומשנה ברורה שכא יב
שאלה: בהמשך לתשובתכם. שאלה נוספת: אם כך, למה מוזכרים בתורה ימים, הרי את הגיל כולנו סופרים בשנים? השאלה נשאלה בהמשך לשאלה "ימי שני חייך"
תשובה: לשואל לשאלתך נדרש הרש"ר הירש (בראשית מז, ח), וכך הוא כותב: "המונה שנים, אינו מחשב ימים. רק אנשים נבחרים יחשבו כל יום ויראו בו תפקיד מיוחד. האדם האמתי אינו חי שנים, אלא ימים". שנזכה ללמוד מאותם אנשים נבחרים להיות מאלו הסופרים ימים ולא רק שנים. נאמנה
שאלה: כיצד לקרוא יברכך- ברכת כהנים: אני כהן ורציתי לדעת כיצד יש לקרוא את המילה "יברכך": עם שוא נע תחת הכ"ף או שוא נח?
תשובה: לשואל שווא הבא תחת האות הראשונה מבין שתי אותיות סמוכות הדומות זו לזו (זהות) - הוא שווא נע. לדוגמא: "שררך" (שיר השירים ז, ג), "שגגתו" (ויקרא ה, יח), "וללוי" (דברים לג, ח). (ראה באור על מכלול עא ע"ב אות א בשם האחרונים ומנחת שי לתהלים ט, יד). ויש אומרים שהוא נח (רד"ק בספר מכלול עא ע"ב והקדמונים), וכן נוהגים התימנים (אם יש לפניו מתג, לכל הדעות הוא נע). נאמנה
שאלה: דין מחשב שהוקצה לקודש: האם יש בעיה הלכתית בשימוש במחשב שהוקצה לקודש למטרות חול? אם כן, כיצד צריכה להעשות ההקצאה לכך על מנת שתקבע את קדושתו? והאם ניתן לאחר מכן למכור אותו לאדם שישתמש בו לצרכי חול?
תשובה: היום לא רגילים להקדיש. אם היה לשון הקדש צריך ללכת לתלמיד חכם כדי שישאלו על הנדר וכך יוכלו להשתמש גם לצורך חול.
שאלה: קדימויות לספר תורה: למנהג הספרדים- בביכנ"ס יש בעל יאצרייט, סנדק ואבי הבן, מי קודם לעלית ס"ת?
תשובה: בעל יארצייט קודם לכולם כי זה לתועלת הנפטר ואין לו אפשרות אחרת.
שאלה: בעייה עם הגרוש שלי: אני גרושה כבר למעלה מ-10 שנים ללא זוגיות. הבעיה שלי שהגרוש שלי הכיר בחורה חדשה ויוצא איתה כבר שנתיים, והוא טוען שאני מסיטה את הילדים נגדו. מנגד הילדים הם די גדולים בני 15,12 וטוענים שהם הולכים אליו אז הוא מדליק אש בשבת ומבשל והם לא רוצים לאכול את האוכל שבושל בשבת. משעמם להם שם אין להם שפה משותפת עם חברתו. הוא טוען שהבת שלי לא מנומסת ומתנהגת בגסות וגם היו בינינו חילופי דברים מאוד פגועניים ביני לבינה ובינו, דבר שמעולם לא קרה. הבעיה שאין לי כוחות נפשיים להתעסק בזה אני עובדת ומפרנסת יחידה ומה שמעניין אותי הוא ילדי, איך עלי להתנהג?
תשובה: : להשתדל למעט מלדבר עם הגרוש. לדבר רק מה שנצרך לצורך תאום ביקורים. לא לענות לתלונות שלו. להיות כנה עם עצמךושלמה עם עצמך. לחזק את ילדייך בכך שהם ילדים טובים ושהם גם מסוגלים להתייחס בצורה טובה לאביהם. ללמד אותם לא להתווכח עם אבא. מצד שני לעמוד על העקרונות שלהם אבל בלי ויכוים.
שאלה: לחמם אוכל בתנור שבת: מה זה מנותק מהטרמוסטט? יש לי כפתור שבת בתנור זה, זה? ואם זה מנותק אפשר לחמם בו כל סוג אוכל? השאלה נשאלה בהמשך לשאלה "תנור המשמש כפלטת שבת"
תשובה: תבררי אצל מהנדס חשמל, האם מצב שבת הוא סטטי ואינו מושפע כלל מפתיחת הדלת וירידת החום בתנור.
שאלה: שידוכים לחברה חילונית: יש לי חברה שכבר לא שומרת שבת. אבל אני מניחה שאם היא תתחתן עם מישהו דתי היא תשמור שבת. האם מותר או כדאי לי להציע לה בחור חילוני?
תשובה: אם אפשר להציע בחור דתי ואז היא תשמור שבת, בוודאי שאין להציע חילוני.
שאלה: סעודה רביעית בלחם דווקא: האם חייב לאכול סעודה רביעית, ואם כן, האם חייב לאכול לחם או שזה חומרה?
תשובה: סעודה רביעית טוב לאוכלה עם פת. ואם קשה יאכל מזונות, ואם אינו יכול אפשר בפירות. הגר"מ אליהו זצ"ל היה אומר למי שקשה לאכול לחם, לערוך את השולחן. לאכול את מה שרוצים לאכול בצורה מכובדת.
שאלה: חתימת הרב המקדש בכתובה: למנהג הספרדים בדיני כתובה, הזבחי צדק (החדשות, מג) כותב, שאחרי חתימת העדים נוהגים גם לצרף את חתימת הרב המקדש. האם כך נוהגים?
תשובה: לא ראיתי בכתובות ישנות שנהגו כך, אמנם היום בכתובות המועצה הדתית יש מקום לחתימת הרב המקדש לשם קבלת אחריות ובירור פרטים.
שאלה: טיול בשלושת השבועות: הרב! כידוע, שלצערנו במדינה לא הולכים לפי התאריך העברי. ולכן השנה תחילת החופש (01.07)יוצא באמצע שלושת השבועות. ובתנועת הנוער "בני עקיבא" הולכים ללונה פארק סופרלנד. ורציתי לדעת האם מותר ללכת לזה במיוחד שזה נופל בשלושת השבועות?
תשובה: אסור ללכת. לא מתאים בימי אבלות על החורבן ללכת לשעשועים מהסוג הזה. לגבי החופש הגדול: לתת חודשיים בטלה זה נגד התורה. איך ייתכן להשבית ילדים חודשיים וחצי סתם? כל ההתנהלות הזאת שנותנים לילדים להסתובב חודשיים וחצי סתם זה פשע כנגד הדור הצעיר. לקחו את זה מאמריקה. אך להם אין תורה, לנו יש תורה. צריכים לשנות זאת באופן עקרוני. וודאי שהילד צריך קצת חופש, לבקר את המשפחה וכדו'. אך לא צריך חודשיים בשביל כך. צריך למצוא פתרון מחד לתת למורים קצת לנוח, אך מאידך לא לתת לילדים להסתובב סתם.
שאלה: כלאים בין תבלינים: ואם באדנית יש שני סוגי תבלין, כמו נענע ובזיליקום, מה המרחק שצריך להיות בנייהם? השאלה נשאלה בהמשך לשאלה "לשתול באדנית נענע ורוזמרי"
תשובה: וברכת ד' להרחיק 15 ס"מ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: יחסי יהודים ערבים בעבודה: נעזרתי בעבר באתר זה ולשמחתי עזרתם לי מאוד. יש לי שאלה שנוגעת ביחסי יהודים ערבים בעבודה. הנני רווקה בת 30 שומרת מצוות אך באופיי "לוחמת חופש וצדק" ומאוד ליברלית בדיעותיי - לפחות כך חשבתי עד לאחרונה. אני עובדת במכירות גם עם עובדים ערבים והתרגלתי לכך במשך השנים אך ככל שהזמן עובר אני מפתחת שנאה תהומית למנטליות וכן להשקפה הקיצונית של האיסלאם. בעקבות וויכוח הערתי הערה למישהו כגון : "כל הערבים מחבלים" והותקפתי קשות על כך - העובדים מהמגזר הערבי התאגדו נגדי ודרשו לפטר אותי וזאת למרות שאין זה חוקי כלל והייתי צריכה להתנצל ובכיתי ימים שלמים על הרגשת חוסר האונים והתסכול נגד השקרים והדרך הנלוזה שלהם לצאת נקיים מכל אשמה בכל פעם שמאשימים אותם בגזל של מכירות של אחר או סתם שנאתם אחד את השני בתוך עמם הם ועדיין אני עלולה לאבד את מקום עבודתי היחיד בשל התסכול שאני חשה על מנטליות של צביעות, שקרים, הטרדות מיניות חוזרות ושנאת ישראל. שאלתי היא, האם אפילו לאחר שהתנצלתי והמצב לא נרגע עליי להילחם חזרה או לשתוק ולתת לעוולות האלו להתרחש? המנהלים שלי לקחו את האירוע בחומרה רבה אך גרמו לי להבין גם שהם מבינים אותי. בבקשה שפכו אור על הנושא מהפן ההלכתי. אני באה מרקע מסורתי אך גדלתי בבתי ספר דתיים ובתנועת בני עקיבא ובהתנחלות מעורבת מתונה יחסית אך בשל אירוע טרור שחוויתי והיכרותי היותר קרובה במשך הזמן עם מוסלמים גם בחו"ל אני מרגישה שאני רוצה פשוט לצעוק לעולם ולמחות על החושך וחוסר הצדק עימו כולנו מתמודדים בעוד שהם צועקים "גזעני" כל אימת שהם יכולים. בכבוד רב.
תשובה: את צריכה להגדיר לעצמך מה החזית שבו את מחליטה להילחם. לעבודה את הולכת בעיקר בשביל לפרנס את משפחתך, זו המשימה העיקרית. שם את לא צריכה לפתוח חזית עולמית כנגד האיסלם. וודאי שאסור לעשות עבירות אולם לא לעשות מהפך כללי ביחס לאיסלם זה לא עבירה, זהו אתגר. אם את רוצה לקדם את העולם ביחס הנכון לאיסלם תעשי זאת במנותק מעבודתך. בסיסית, היחס אל האיסלם היחס הינו מורכב ולעומת הנצרות, שיש בה הסתבכות בנושא של אמונת היחוד, האיסלם שייך לאמונה באל אחד. אולם יש בעיה עם האיסלם שמכיר אולי בזכות היהודים לחיות אולם לחלק גדול מהזרמים באיסלם יש להשליט בכוח את האיסלם. גם אם ברמה האישית אין לכפות ברמה הלאומית השלטון צריך להיות שלטון של האיסלם. מכאן באה שנאת ישראל בעת החדשה. מדינת ישראל היא מסכנת את ההגמוניה האיסלמית באסיה. בנושא זה יש לנו מלחמה גדולה כנגד האיסלם שרוצה לדחוק את רגלינו ומשתמש בכל האמצעים הכוחנים והפוליטיים לכך. האיסלם פועל להטלת חרם על ישראל בעולם. הוא משתמש בבעיה הפלשתינאית כדרך לנגח אותנו. כדאי לנו להיות זהירים בהכללות שאומרות שכל המוסלמים מחבלים וכד'. יש לחשוף את המאבק הכללי שמנהלים תנועות איסלמיות כנגד המערב באופן כללי אולם במיוחד באופן פרטני כנגד מדינת ישראל.
שאלה: מתי זמן שמו"ת: 1. מתי עדיף לקרוא שמו"ת. במעלי יומא או בליל שבת? 2. האם יוצאים ידי חובה בתרגום אונקלוס שנקרא בבית הכנסת ביום שבת (מנהג תימנים)? 3. האם שמו"ת המובחר הוא פעמיים פרשה, פעם אונקלוס, ופעם רש"י? והאם ניתן לצאת ידי חובה של הפעם השנייה של הפרשה בקריאתה בבית הכנסת ביום שבת? השאלה נשאלה בהמשך לשאלה "לקרוא שמו"ת ביום רביעי"
תשובה: 1. זמן קריאת שניים מנחה ואחד תרגום מתחיל לאחר תפילת מנחה בשבת, לאחר שקראו בציבור את הפרשה של שבת הבאה. וכתב בשולחן ערוך (אורח חיים, רפה, ד) שמצווה מן המובחר לסיים אותה עד לסעודת שבת של הבוקר. ובמשנה ברורה (ס"ק ח) כתב שיש אומרים שמצווה מן המובחר לקרוא ביום שישי. ויש שאומרים שמצווה מן המובחר לקרוא מתחילת השבוע, וכן נהג הגר"א. ומביא בכף החיים (אות ג), שהאר"י היה דוחק עצמו לקרוא ביום שישי ואם ארע לו אונס גדול היה קורא אותה לפני סעודת שבת. יוצא, שיש עדיפות לקרוא אותה ביום שישי או כל השבוע שלפני. ואם לא יכל, יקרא בליל שבת או בשבת בבוקר לפני הסעודה. 2. בשולחן ערוך (סעיף ה) כתב שאפשר לקרוא שניים מקרא ואחד תרגום בשעת קריאת התורה. אולם יש מהאחרונים שכתבו שיש לשמוע את כל הקריאה ולכן אין לקורא שמו"ת תוך כדי (וכך גם הכריע כף החיים באות לא). המשנה ברורה (ס"ק יד) הכריע, שניתן לקרוא בלחש עם הבעל קורא. נראה שהוא הדים לגבי קריאת התרגום במניין תימני. לגבי אם יוצא ידי חובת הקריאה בשמיעה מבעל הקורא, המגן אברהם (ס"ק ח) כתב שניתן לצאת ידי חובה בשמיעה מבעל הקורא אולם סיים שלא לסמוך על זה לכתחילה. כף החיים (אות ב) וערוך השולחן (אות ג) הכריעו כדעות שצריך לקרוא בעצמו ולא ניתן לצאת ידי חובה משמיעת בעל הקורא. וכן משמע בשולחן ערוך (סעיף א) "חייב לקרוא בעצמו". 3. המובחר הוא לקרוא שניים מקרא, תרגום ורש"י (שולחן ערוך סעיף ב) ודווקא קודם פעמיים מקרא. אולם גם אם קרא שניים מקרא ותרגום או רש"י יצא ידי חובה. וכשאין רש"י יקרא את הפסוק שלוש פעמים ( משנה ברורה ס"ק ה). לכן, עדיף שלא לסמוך על קריאת התורה בשביל לצאת ידי חובה. אולם ראינו, שאם קרא בלחש אם בעל הקורא יצא ידי חובה.
שאלה: הקטורת במשכן: לרב אשמח בבקשה לקבל עזרה לאחר למידה מתוך הפרשנות התקשתי במציאת התשובה לשאלה שאשאל, לכן רציתי בבקשה לדעת אם הבנתי נכון. 1. האם אהרון עצמו היה אחראי להקטיר את הקטורת (במשכן) או שהיו כוהנים נוספים? 2. בחוברת העבודה של התלמידים היה כתוב כי הכהן הגדול היה מכין בבוקר ובערב את הקטורת ומקטיר, האם זה נכון? 3. קטורת 11 סוגים שונים של צמחים שכאשר העלו אותם באש הפיצו ריח נעים?
תשובה: לשואל הקטורת היא תערובת של בשמים שחוקים שהיו הכהנים מקטירים פעמיים בכל יום, בבוקר ובין הערביים (אחר הצהרים), על מזבח הזהב, שהיה בהיכל שבבית המקדש. שלושה כהנים היו משתתפים בהקטרה: כהן אחד הלוקח מחתה עם גחלים מהמזבח החיצון ומפזרם על גג המזבח הפנימי, הכהן המקטיר, וכהן נוסף השופך את הקטורת מהכלי אל תוך ידיו קודם ההקטרה. בין הפייסות שנעשו מידי בוקר לעבודת התמיד, הפייס השלישי נועד לקבוע מי יזכה בהקטרת הקטורת. להקטרת בין הערביים ערכו בבין הערביים פייס נוסף. כהן שזכה פעם בחייו בהקטרת הקטורת לא השתתף בפייס, היות ורצו שלכולם תהיה אפשרות לזכות בהקטרתה מפני שהיא מביאה עשירות. ביום הכיפורים, בנוסף להקטרה הרגילה בבוקר ובין הערבים במזבח הפנימי, הכהן הגדול היה מקטיר קטורת בקדש הקדשים. הקטורת הצטיינה בריחה החזק. ח מספרים (יומא לט ע"ב) ש"עיזים שביריחו היו מתעטשות מריח הקטורת" ושכלות בירושלים לא היו צריכות לצאת מבושמות בשל ריחה החזק של הקטורת. אכן לפי ח (כריתות ו ע"ב) הקטורת כללה אחד עשר סוגי "סממנים" (רובם צמחים), שהיו נטחנים לפי משקלים קבועים (ארבעת הסממנים הראשונים נזכרו בתורה, שבעת הסממנים האחרונים נזכרו בדברי חכמים): 1. צרי (בתורה: נטף) 2. ציפורן (בתורה: שחלת) 3. חלבנה 4. לבונה 5. מור 6. קציעה 7. שיבולת נרד 8. כרכום 9. קושט (אגוז מוסקט) 10. קלופה 11. קינמון מלבד זאת, צורפו לקטורת מרכיבים נוספים: מלח סדומית, מעלה עשן (צמח שגרם שעשן הקטורת יעלה בקו ישר למעלה ולא יתפזר לצדדים) וכיפת הירדן. שני סממנים נוספים שימשו להכנת ה"צרי" - בורית כרשינה ויין קפריסין. (ראה רמב"ם הלכות כלי המקדש ב, א-יא  תמידין ומוספין ד, ז-ח  עבודת יום הכיפורים פרק ד) נאמנה
שאלה: אח שלי מעצבן אותי - המשך : במקרה הזה זה אח שלי שמעצבן אותי. השאלה נשאלה בהמשך לשאלה "איך להוציא כעסים"
תשובה: : ריבים בין אחים זה בדרך כלל דרך לקשר. חבל שהקשר נעשה בצורה עקומה. הדרך היא לחפש קשר עם אחיו בצורה נינוחה ונחמדה. תכיני לו אוכל וכד' זאת ללא קשר למקרים שבהם הוא מרגיש אותך. תפתחי את הקשר בשעת הרגיעה כך אולי לא יהיה צורך לקשר בצורה של כעס.
שאלה: ש"ץ כהן כשיש עוד כהן אחד בלבד: לכת"ר שליט"א הרב כתב בתשובתו לשאלה המצורפת - "אם ישנם כהנים נוספים בבית-הכנסת העולים לדוכן, וברכת כהנים לא תתבטל בתפילה זו". אם ישנו כהן אחד שעולה חוץ מהש"ץ הכהן - ברכת כהנים לא תתבטל לגמרי אך היא רק מדרבנן ולא מדאורייתא. האם במקרה זה כהן שלא נוהג להפסיק את תפילתו כש"ץ לצורך ברכת כהנים, יצטרף ויעלה לברך את העם, או רק כשאין כהנים בכלל? השאלה נשאלה בהמשך לשאלה "ש"ץ כהן לעניין עליה לדוכן"
תשובה: שליח ציבור כהן פטור מלברך. אם ברור לו שלא יטעה, הוא יכול לעלות. במקרה שיש עוד כהן, אם שניהם יברכו את הקהל הם יקיימו מצוות ברכת כהנים מדאורייתא, ואם כהן אחד עולה זה רק דרבנן. במקרה כזה (שיש עוד אחד) אפילו אם זה קצת קשה לו ראוי שיתאמץ ויעלה לדוכן כדי לקיים מצווה דאורייתא. אך אם בלעדיו יש שניים, והוא מתוך נוחיות לא רוצה לעלות לברך, יכול לא לברך.
שאלה: הכרעה שגויה, עבירה שנכשלה, מי שלא הבין לשון הרע: לכת"ר שליט"א דיברתי עם חבר, ואז היה לי משהו להגיד שהתלבטתי אם הוא לשון הרע והכרעתי בראש די בזריזות שהוא לא, וסיפרתי. החבר בכלל לא הבין שדיברתי על מישהו כי זה היה מעורפל מאוד. אחרי כמה שניות חשבתי שוב על מה שאמרתי ונראה לי שבאמת לא הייתי צריך להגיד מה שאמרתי. הסתפקנו בשאלות הכלליות הבאות: 1. האם אדם שהתלבט אם מעשה מסויים הוא עבירה ונראה היה לו שלא ולכן עשה אותו - נחשב שוגג אם באמת זו הייתה עבירה? 2. האם אדם שניסה לעשות עבירה ונכשל - עבר עבירה? 3. האם צירוף של 1 ו 2 יכול שלא להיחשב כלל כעבירה? 4. האם לשון הרע שהצד השומע כלל לא הבין במה מדובר נחשב לשון הרע כמו שלשון הרע שהצד השומע לא מקבל את הדברים כאמת נחשב לשון הרע? נשמח למקורות לעיון אם לרב יש זמן לצרף הפניות
תשובה: 1. כן 2. כלפי שמיא צריך כפרה. זה לא נחשב כאילו עשה את גוף העבירה, אבל גם זה עבירה. 4. אם הוא לא יודע על מי זה, אין בזה פגיעה ולכן זה לא נחשב לשון הרע.
שאלה: לתכנן כיור לנטילת ידים: האם צורת הפתח בין הכיור לשירותים (ללא וילון) מספיק לכתחילה כדי ליטול ידים ולברך בחוץ? השאלה נשאלה בהמשך לשאלה "לתכנן כיור לנטילת ידים"
תשובה: וברכת ד' לא נראה שמועיל. נראה שצריך לפחות י' טפחים של מחיצה. עיין ספר הלכה (כרך ב, פרק יד, עמ' לז סעיף צט). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כשרות כשמתארחים: אצלי בבית אני מכניס רק מוצרי מזון עם כשרות ששמעתי עליה דברים טובים. אני מתלבט איך לנהוג כשאני מתארח אצל בני משפחה שמכניסים כל מוצר שיש עליו חותמת כשרות, ואפילו לא מודעים לכך שהרבנות מפרסמת מדי פעם על זיופים. מחד עד אחד נאמן באיסורים, ומאידך יש שמועות, שיש כשרויות שהרב המכשיר לא אוכל מהכשרות שהוא חתום עליה. האם אפשר לסמוך על כך שמבין כל המוצרים עם חותמת כשרות, הסיכוי שיהיה מוצר שאסור לאוכלו זה סיכוי נדיר?
תשובה: אם זה בשר, או מאכלים שיש בהם חשש חרקים - יש להקפיד. בשאר הדברים לא צריך לחשוש.
שאלה: כלי שיר בברית מילה: לרבנו ברית מילה שתתקיים בתשעת הימים, האם מותר בה שירים קודש ומחולות? כי מצוה זו קבלו עליהם בשמחה, שנאמר: שש אנוכי על אמרתך.
תשובה: אך לא בתשעת הימים.
שאלה: ברכה אחרונה על פירות: האם ברכת המזון פוטרת ברכה אחרונה על הפרי?
תשובה: אדם שאכל פרי תוך כדי סעודה בה אכל גם לחם, מברך ברכת המזון על כל מה שאכל כולל הפרות.
שאלה: מה לעשות? לחזור או לחפש שקט: לפני כארבעה חודשים נפרדתי מבן הזוג שלי שהיה במשך שנתיים, עד היום הוא ממשיך להיות איתי בקשר מתכנן שנחזור ומבטיח מליון ואחת הבטחות. אני מאוד אוהבת אותו אך יש שתי בעיות שלא נותנות לי לחזור אליו. בעבר הייתי מסתדרת עם משפחתו אבל היום אני והאמא והאחיות שלו מסוכסכות, הן תמיד התערבו לנו וגרמו לרוב הריבים שלנו הוא הבטיח שהוא יעזוב הכל בשבילי ויותר אפילו על משפחתו, אני יודעת שמעשה כזה יגרום לו לעצבים מוסתרים כמו בעבר ואני גם יודעת שזה לא ייתן לנו להיות מאושרים כי הוא מאוד קשור למשפחתו ואני לא רוצה להיות הסיבה לכך, בנוסף אני והוא הפכים ושונים מאוד אני הדומיננטית וההחלטית והוא תמיד מקשיב ועושה מה שאני מחליטה וקשה לי עם זה הוא חסר דעה ולא יוזם. בכל ארבעת החודשים שאנחנו לא ביחד אני יודעת שעשיתי בחירה נכונה אך עדיין לא מצליחה להמשיך הלאה ולא מצליחה לוותר על האהבה הגדולה שלו אלי אני לא מאמינה שמישהו אחר יאהב אותי בצורה כזאת. מה לעשות לוותר על הכל ולחפש שקט בזוגיות הבאה? או לחזור ולנסות שוב למרות ההשלכות?
תשובה: : נראה לי שאם הוא יסכים ללכת ליעוץ בכדי לקבל העצמה אישית וחיזוק החלק הגברי שבו כדאי לחזור.
שאלה: ספריי הגנה בשבת: שבוע טוב: האם מותר להשתמש בספריי הגנה לשמש בשבת?
תשובה: אם זה נוזלי - מותר.
שאלה: חק לישראל בליל שישי בפרשות מחוברות: שבוע טוב ומבורך, רציתי לשאול לגבי שבתות של שתי פרשות, כגון: מטות-מסעי הבעל"ט. מקובל לקרוא בליל שישי כ"ו פסוקים. ואם קוראים חק לישראל של שתי פרשות הרי יוצא נ"ב פסוקים. מה הנוהג לקרוא חק לישראל בשבת של שתי פרשות מחוברות? ישר כח ותזכו למצוות השאלה נשאלה בהמשך לשאלה "חק לישראל בחול המועד"
תשובה: הם מחוברות ולכן מה שנשאר מהפרשה השנייה.
שאלה: עמידה על רגל אחת בשעת התפילה: שבוע טוב ומבורך, האם יש איסור לעמוד על רגל אחת בעת חזרת הש"ץ או בכל זמן עמידה בתפילה פרט לשמונה עשרה או קדושה (שבהם עומדים כרגל ישרה של המלאכים בשתי הרגלים). מדובר על אדם הרגיל לעמוד על רגל אחת כאשר הדבר איננו מורגש כמעט על ידי המסתכל עליו. האם יש איסור בכך? ישר כח ותזכו למצוות
תשובה: אין איסור.
שאלה: האם צריך כשרות על נוזל לשטיפת כלים?: קניתי נוזל לשטיפת כלים. לצערי גיליתי בבית שאין עליו שום כשרות. זה נוזל מיובא מתורכיה ביבוא של "המברשת רוחמה" קיבוץ רוחמה. 1. האם מותר להשתמש בו לשטיפת כלים? 2. האם ניתן להשתמש בו לצרכי ניקיון אחרים?
תשובה: ב"ה שלו-ם וברכה ברור שלא צריך כשרות לחומרי ניקוי לבית. בדרך כלל חומרי ניקוי גם לכלים פגומים לאכילה, למרות שהם לא רעילים, וגם בדרך כלל הם לא נשארים על הכלים אחר שטיפתם. לכן כאשר הכלים נקיים לא צריך לברר האם היה אישור כשרות לנוזל כלים. למרות זאת מצד הידור אולי עדיף להשתמש בנוזל כלים עם כשרות. הרב חגי בר גיורא
שאלה: צדקה לפני יציאה לדרך: יש לי שאלה. קיבלתי מייל שבו יש ליקוטי עצות,ליקוטי תפילות, שיחות הר"ן,2 הלכות,סיפורי מעשיות,ועוד. היה בליקוטי עצות: "קודם שתצא לדרך תתן צדקה,ועל ידי זה לא יהיה עיכוב וצער בדרך". אני לוקח את העצה ברצינות כבוד הרב וברצון הייתי עושה את מה שמייעצים לעשות בעצה זו אבל אין קופת צדקה ליד הבית שלי או בשכונה שלי. אז מה אני עושה כבוד הרב משאיר את העצה הזו בצד?
תשובה: אתה יכול לעשותץ לעצמך קופסא שבה תשים את כסף שאתה אוסף לצדקה. כשהקופסא תתמלא תתן אותה לצדקה. תשים אותה בקופה שיש בבית כנסת או תחלק לכמה קופסאות. חשוב לומר שאתה נוהג כך בלי נדר.